text: Es recomana evitar sortides als espais naturals fins diumenge, per condicions meteorològiques extremes i alt perill d'incendis forestals - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports
  22 Juliol, 2021, 13:30
  Es recomana evitar sortides als espais naturals fins diumenge, per condicions meteorològiques extremes i alt perill d'incendis forestals
  Davant l'alt nivell de perill d'incendi forestal per les condicions meteorològiques per avui dijous, divendres i dissabte, amb previsió de vents forts del sud, la Diputació de Barcelona ha emès una recomanació general a la població, amb el missatge d'extremar les precaucions en el medi natural, i evitar al màxim les sortides en aquests espais.
  La situació meteorològica es preveu extrema, especialment a l'Alt Penedès, l'Anoia, el Vallès Occidental i Oriental, el Bages i el Moianès, fet pel qual es reforçarà la vigilància als parcs naturals de la zona.
  De fet, el Parc Natural de la Muntanya de Montserrat, en coordinació amb Agents Rurals i Mossos d'Esquadra, s'ha tancat al públic.
  Com és habitual en els episodis de calor, des de Protecció Civil també s'ha demanat prudència, evitar sortir a l'exterior durant les hores de més calor i hidratar-se molt sovint.